CELEX: 62008CA0169
Language: da
Date: 2009-11-17 00:00:00
Title: Sag C-169/08: Domstolens dom (Store Afdeling) af 17. november 2009 — Presidente del Consiglio dei Ministri mod Regione Sardegna (anmodning om præjudiciel afgørelse fra Corte costituzionale — Italien) (Fri udveksling af tjenesteydelser — artikel 49 EF — statsstøtte — artikel 87 EF — regional lovgivning, som indfører en skat på mellemlandinger i turistmæssigt øjemed, der foretages af luftfartøjer til privat persontransport og fritidsfartøjer, og som udelukkende pålægges operatører med skattemæssigt hjemsted uden for regionens område)

30.1.2010   
            
            
               DA
            
            
               Den Europæiske Unions Tidende
            
            
               C 24/6
            
         Domstolens dom (Store Afdeling) af 17. november 2009 — Presidente del Consiglio dei Ministri mod Regione Sardegna (anmodning om præjudiciel afgørelse fra Corte costituzionale — Italien)
   (Sag C-169/08) (1)
   
   (Fri udveksling af tjenesteydelser - artikel 49 EF - statsstøtte - artikel 87 EF - regional lovgivning, som indfører en skat på mellemlandinger i turistmæssigt øjemed, der foretages af luftfartøjer til privat persontransport og fritidsfartøjer, og som udelukkende pålægges operatører med skattemæssigt hjemsted uden for regionens område)
   2010/C 24/09
   Processprog: italiensk
   
      Den forelæggende ret
   
   Corte costituzionale
   
      Parter i hovedsagen
   
   
      Sagsøger: Presidente del Consiglio dei Ministri
   
      Sagsøgt: Regione Sardegna
   
      Sagens genstand
   
   Anmodning om præjudiciel afgørelse — Corte costituzionale — fortolkning af artikel 49 EF og 87 EF — regional lovgivning, hvorefter der udelukkende opkræves betaling af skat på mellemlandinger foretaget af luftfartøjer til turistmæssige formål af selskaber, der har deres skattemæssige hjemsted uden for Sardinien, og som udfører lufttransport af personer og varer som bivirksomhed til selskabet hovedaktivitet — statsstøtte i form af skattefritagelse til selskaber, der har deres skattemæssige hjemsted på Sardinien, og som udøver samme virksomhed
   
      Konklusion
   
   
               1)
            
            
               Artikel 49 EF skal fortolkes således, at den er til hinder for en regional myndigheds skattelovgivning som den, der er fastsat i artikel 4 i Regione Sardegnas lov nr. 4 af 11. maj 2006 om fastsættelse af forskellige bestemmelser om indtægter, omkvalificering af udgifter, socialpolitik og udvikling, som affattet ved artikel 3, stk. 3, i Regione Sardegnas lov nr. 2 af 29. maj 2007 vedrørende bestemmelser om fastsættelsen af regionens årlige og flerårige budgetter — finanslov 2007, der indfører en regionalskat på mellemlandinger og anløbning i turistmæssigt øjemed, som foretages af luftfartøjer til privat persontransport og fritidsfartøjer, og som udelukkende pålægges fysiske og juridiske personer med skattemæssigt hjemsted uden for regionens område.
            
         
               2)
            
            
               Artikel 87, stk. 1, EF skal fortolkes således, at en regional myndigheds skattelovgivning, der indfører en skat på mellemlandinger og anløbning, såsom den i hovedsagen omhandlede, der udelukkende pålægges fysiske og juridiske personer med skattemæssigt hjemsted uden for regionens område, udgør en statsstøtteforanstaltning til fordel for selskaber etableret på regionens område.
            
         
      (1)  EUT C 171 af 5.7.2008.